এই ধুনীয়া পৃথিৱীত আমি সকলোৱে মূল্যবান। কিন্তু কিয় বাৰু পাহৰি যাও আমি আমাৰ মূল্য? কিয় প্ৰায় শুনা পাওঁ কোনোবাই কৰিলে আত্মহনন? কি ইমান দুখ-কি ইমান কষ্ট-কি ইমান সমস্যাত আছে মানুহ যাৰ বাবে ত্যাগ কৰিব পাৰে কোনো এজন লোকে নিজৰ জীৱন?
পৰীক্ষাত ফেইল হ'লে, ছচিয়েল মিডিয়াত কোনোবা অচিনাক্ত ব্যক্তিয়ে ইতিকিং কৰিলে, পিতৃ-মাতৃয়ে কেতিয়াবা সন্তানৰ ভাল হওঁক বুলি দুই এবাৰ খং কৰিলে, প্ৰেমত বিফল হ'লে কি শেষ হৈ যায় নেকি জীৱন? নে সমস্যাৰ সন্মুখীন হ'ব পৰা সাহস বা মানসিকতা হ্ৰাস পাইছে মানুহৰ?
গুৱাহাটী আৰক্ষীয়ে এক প্ৰেছ ৰিলিজত উল্লেখ কৰিছে যে- প্ৰতি বছৰে মহানগৰীত বৃদ্ধি পাই গৈ আছে আত্মহত্যাৰ ঘটনা। যুটীয়া আৰক্ষী আয়ুক্ত পাৰ্থ সাৰথি মহন্তই শনিবাৰে সাংবাদিকৰ আগত কয় যে- গুৱাহাটী মহানগৰীত ২০১৩চনত ২২২টা আত্মহত্যাৰ ঘটনা সংঘটিত হৈছিল। আৰু তাৰপাছত ক্ৰমান্বয়ে ২০১৪চনত ২০০জন, ২০১৫চনত ২৪১জন, ২০১৬চনত ২২৭জন, ২০১৭চনত ২৮৯জন, ২০১৮চনত ২৮৭জন, ২০১৯চনত ২৫৪টাজন, ২০২০চনত ২৭৭জন আৰু ২০২১চনত ৪১৪জনকৈ লোকে বাচি লয় আত্মহননৰ পথ।
আত্মহত্যাৰ সংখ্যা বৃদ্ধি পোৱাত উদ্বেগ প্ৰকাশ কৰি আৰক্ষী বিষয়া গৰাকীয়ে লগতে কয়- আৰক্ষীয়ে আত্মহত্যাৰ দুঃচিন্তা মনলৈ অহা লোকসকলক সকলো সম্ভৱ সহায় আগবঢ়াবলৈ ইচ্ছুক। লগতে 6026900574 আৰু 6026900552 নম্বৰত ফোন কৰিবলৈ আহ্বান জনায়।
এতিয়া আপোনালোকেও বুজিলে বা জানিলে কিয় এই পথ বাচি লয় একাংশ লোকে আৰু এই আত্মহনন প্ৰতিৰোধৰ উপায়বোৰ কি কি। জীৱনতো সঁচাকৈ অতি অনুপম। এবাৰেই লৈছো আমি মানৱ জীৱন। গতিকে যিমান পাৰে এই জীৱনক উদযাপন কৰক। শেষ কৰি নেপেলাব নিজক।
মৃত্যু ইমান সহজ! জীৱন ইমান বিষময়!
Search for:
